แรงขายหุ้นบิ๊กแคปกด SET ปิดเช้าวูบ 12 จุด จับตาแนวรับ 1,450 จุด
แรงขายหุ้นบิ๊กแคปกด SET ปิดเช้าวูบ 12 จุด จับตาแนวรับ 1,450 จุด โดยดัชนีช่วงเช้าปิดที่ระดับ 1,450.18 จุด ลดลง 11.77 จุด หรือ 0.80% มูลค่าการซื้อขาย 4.42 หมื่นล้านบาท 
30 ธ.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,450.18 จุด ลดลง 11.77 จุด หรือ 0.80% มูลค่าการซื้อขาย 4.42 หมื่นล้านบาท 
10 หุ้นกดดัชนีเช้านี้

ด้าน นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยเช้านี้ปรับตัวลงแต่ก็ยังอยู่ในกรอบ โดยยังได้รับแรงหนุนจากหุ้น DELTA ที่มีการรีบาวด์กลับ ซึ่งถ้าหุ้นยังไปต่อไม่หยุด คนจะเล่นก็ต้องยอมรับกับความเสี่ยงได้ด้วย อย่างไรก็ตามตลาดได้รับแรงกดดันหนักหลังมีการรายงานพบผู้ติดเชื้อโควิด-19 ในประเทศเพิ่มขึ้นจำนวนมากฉุดให้มีแรงขายหุ้นออกมา
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยยังติดตามสถานการณ์การแพร่ระบาดไวรัสโควิด-19 ทั้งในประเทศ และต่างประเทศ
สำหรับแนวโน้มการลงทุนในช่วงบ่ายนี้ นายเทิดศักดิ์ กล่าวว่า ตลาดฯคงจะแกว่งตัวในกรอบ พร้อมให้แนวรับ 1,450 จุด ส่วนแนวต้าน 1,480-1,500 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA  มูลค่าการซื้อขาย   6,633.67 ล้านบาท  ปิดที่ 474.00 บาท  เพิ่มขึ้น  36.00 บาท
GPSC   มูลค่าการซื้อขาย   2,272.22 ล้านบาท  ปิดที่  74.50 บาท  ลดลง    1.25 บาท
AEONTS มูลค่าการซื้อขาย   1,883.13 ล้านบาท  ปิดที่ 196.50 บาท  ลดลง    2.50 บาท
STGT   มูลค่าการซื้อขาย   1,474.15 ล้านบาท  ปิดที่  75.50 บาท  เพิ่มขึ้น   2.50 บาท
PTT    มูลค่าการซื้อขาย   1,373.75 ล้านบาท  ปิดที่  42.50 บาท  ราคาไม่เปลี่ยนแปลง